Bjørkelangen
Store norske leksikon,Geografi,Norges geografi,Viken,Aurskog-Høland
Bjørkelangen er et tettsted i Aurskog-Høland kommune i Viken. Tettstedet er ifølge SSBs definisjon 2,9 km², og har 4084 innbyggere (2022).
Bjørkelangen er administrasjonssenter i Aurskog-Høland kommune.Bjørkelangen ligger 30 kilometer øst for Lillestrøm i et flatt, myrlendt dalføre. Tettstedet ligger to kilometer nord for innsjøen av samme navn. Innsjøen tilhører Haldenvassdraget, ligger 124 meter over havet og har et areal på 3,4 kvadratkilometer.Her finnes Kjelle videregående skole fra 1942 og Bjørkelangen videregående skole fra 1971. På Bjørkelangen ligger også trevare-, plastvare- og verkstedindustri; korntørke og kornsilo samt kommunalt industriutleiebygg. Torvstrøfabrikk på Liermosen nord for Bjørkelangen. Lokalavisa Indre Akershus Blad har vært utgitt her siden 1908. Bjørkelangen er sete for Nettbuss. Vest for tettstedet ligger Eidsverket, der det har vært drevet industri siden midten av 1700-tallet, mens det i dag er overnattingssted.Frem til 1960 gikk Aurskog-Hølandsbanen fra Sørumsand på Kongsvingerbanen via Bjørkelangen til Skulerud. Navn Navnet kommer av trenavnet 'bjørk' og -langen, som er et vanlig navn på langstrakte innsjøer. Les mer i Store norske leksikon Aurskog-Høland